मुंबई (महामीडिया) मुंबई के कांदिवली के गोकुल नगर इलाके में अज्ञात लोगों ने शिवसेना नेता सचिन सावंत की गोली मारकर हत्या कर दी। सचिन सावंत शिवसेना से काफी साल से जुड़े हुए थे और कुरर के डेप्यूटी शाखा के प्रमुख भी थे। शाम के वक्त अज्ञात हमलावर बाइक पर आए और सचिन सावंत पर गोलियां चला दीं। एक गोली उनके सीने पर लगी। गोली लगते ही सावंत जमीन पर गिर पड़े। हमला करने के बाद सभी हमलावर मौके से फरार हो गए। बाद में सचिन सावंत को गंभीर हालत में अस्पताल पहुंचाया गया। जहां डॉक्टरों ने उन्हें मृत घोषित कर दिया।